Gergasi Cahaya Ultra Purba

**Gergasi Cahaya Ultra Purba** (超古代の光の巨人 *Chō Kodai no Hikari no Kyojin*) merupakan Ultra yang berasal dari Dunia Neo Frontier Space yang telah melindungi tamadun manusia purba yang maju di Bumi lebih 30 juta tahun yang lalu iaitu tamadun yang sama Yuzare berasal. Para Ultra ini, termasuk Tiga datang dari nebula yang amat jauh. Pada zaman moden, satu-satunya bukti kewujudan mereka adalah patung-patung batu yang ditinggalkan oleh mereka dan runtuhan R'lyeh yang muncul bersama Gatanothor yang kemudiannya tenggelam semula ke bawah laut.

## Sejarah

### Ultraman Tiga

Suatu masa dahulu di Bumi purba, Ultra ini berasal dari nebula yang jauh. Mereka bekerjasama untuk melindungi manusia purba daripada raksasa yang dahsyat yang melanda dunia dan tamadun mereka. Namun, di sebalik niat mereka, mereka akhirnya bertembung dengan takdir yang menjatuhkan mereka. Gergasi cahaya yang berasimilasi dengan pahlawan secara beransur-ansur mencipta dua puak dan konflik timbul di antara mereka. Dalam perang yang semakin sengit, sekurang-kurangnya empat gergasi cahaya berubah menjadi Gergasi Kegelapan oleh "kegelapan" yang tersembunyi di dalam hati mereka, dan mula memusnahkan tamadun. Hanya dengan kata-kata Yuzare, Tiga Dark beralih kepada cahaya sekali lagi dan dia pula menyegel bekas rakan-rakannya di runtuhan R'lyeh, menyerap kuasa mereka untuk mendapatkan Type Changenya.

Kemudian datang bencana yang menutup nasib tamadun manusia purba. Raksasa tumbuhan Gijera bangkit dan debunganya membuat manusia ketagih, meletakkan mereka dalam keadaan terpinga-pinga kebudak-budakan yang mentakdirkan manusia mengalami "kemusnahan tanpa rasa sakit". Ini menjadikan masalah; sebagai makhluk cahaya, Ultra enggan campur tangan dengan pilihan dan keputusan yang dibuat oleh manusia untuk diri mereka. Ultra ini terpaksa meninggalkan manusia kepada nasib bakal menimpa mereka apabila sebuah kejahatan besar bangkit dan memusnahkan mereka. Semasa para Ultra ini meninggalkan Bumi sebagai bentuk semula jadi cahaya mereka untuk kembali ke nebula tempat asal mereka, beberapa dari mereka seperti Tiga telah meninggalkan badan fizikal mereka untuk dicari dan digunakan oleh keturunan masa depan mereka untuk menghentikan kitaran kemusnahan.

Dalam *Ultraman Tiga: The Final Odyssey*, mayat pejuang yang gugur di R'lyeh menyumbangkan cahaya mereka untuk menghidupkan semula Ultraman Tiga yang telah dikalahkan sebagai Glitter Tiga, oleh itu menamatkan riwayat Demonthor sekaligus pengaruh gelap dari tamadun mereka.

### Ultraman Trigger: New Generation Tiga

Dalam *Ultraman Trigger*, pandangan dunia dalam 30 juta tahun sebelum siri ini melibatkan empat Gergasi Kegelapan yang mengancam tamadun purba untuk mencari Eternity Core sebelum salah seorang daripada mereka, Trigger Dark berpaling tadah untuk menjadi Ultraman Trigger dan menghalau bekas rakan-rakannya dari Bumi. Daripada kaum Ultra di Bumi, hanya empat yang diketahui wujud dan direkodkan pada sekeping ukiran purba. Sekurang-kurangnya menurut Darrgon, Gergasi Kegelapan dikatakan berasal dari **kaum kegelapan** (闇の一族 *Yami no Ichizoku*). Tidak banyak yang boleh diterokai mengenai terminologi ini selain hakikat bahawa matlamat utama mereka adalah untuk menutupi seluruh alam semesta dengan kegelapan dan menegakkan idea tentang *might makes right*.

## Ahli Yang Diketahui

* Ultraman Tiga
* Evil Tiga
* Darramb
* Hudra
* Camearra
* Sahabat Tiga
* Guardie (walaupun bukan seorang Ultra, Guardie mempunyai Pemasa Warna dan berfungsi sama seperti Ultra)
* Ultraman Trigger
* Carmeara
* Hudram
* Darrgon
* Evil Trigger

## Trivia

* Gergasi Ultra Purba dilakonkan oleh Hiroyuki Okano, Daisuke Terai dan Tsuyoshi Matsubara.
* Dengusan Gergasi Ultra Purba ialah versi diubah suai dari Ultraman Tiga yang dihasilkan oleh Hiroshi Nagano.
* Dalam adegan pertarungan, pembuat filem menggunakan sut Dyna yang diubah suai dan menggunakan teknik komputer skrin belah (*split-screen*) dan skrin hijau (*green screen*) untuk menjadikannya kelihatan seperti kesemua mereka berada di skrin pada masa yang sama. Mereka menjadikan sut kelihatan lebih gelap melalui pencahayaan untuk menggambarkan penampilan fizikal mereka supaya penonton tidak memberi banyak perhatian kepada mereka dan mengekalkan deria suasana. Para Ultra lain yang terkorban dalam runtuhan sama ada dikitar semula atau dimodelkan mengikut Ultra lain termasuklah Tiga, Gaia, Agul, Ace, Great, Ibu Ultra, Powered dan 80.
* Memandangkan Camearra menggunakan Sparklence, alat yang sama yang digunakan oleh Tiga, nampaknya ini adalah Alat Transformasi default bagi mereka.

## Lihat juga

* Pasukan Pertahanan Antara Galaksi
* Sahabat Tiga
* Penduduk Negeri Cahaya